**Delley-Portalban** estas komunumo en la distrikto Brojo en Kantono Friburgo, Svislando. Ĝi havis 919 loĝantojn je la 31-a de decembro 2011.

Geografio
---------

Delley-Portalban situas ĉe la bordo de la Lago de Neŭŝatelo, proksimume 10 kilometrojn norde de Payerne kaj samdistance nordoriente de Estavayer-le-Lac. La komunumo konsistas el la vilaĝoj Delley kaj Portalban, kies malnova germanlingva nomo estis *Portelbank* kaj al kiu apartenas la du setlejoj Portalban-Dessous kaj Portalban-Dessus.

La teritorio de la komunumo etendiĝas sur areo de 7,26 km², de kiuj 13,5% estas kovritaj de arbaro, 64,0% servas por agrikulturo kaj 12,0% por setlado.

Najbaraj komunumoj
------------------

La komunumo Delley-Portalban limas en nordo al la Lago de Neŭŝatelo, en nordoriento al Chabrey (VD), en oriento al Villars-le-Grand, en sudo al Saint-Aubin, en sudokcidento al Vallon, kaj en okcidento al Gletterens.

Trafiko
-------

Delley-Portalban situas flanke de la gravaj trafikvojoj, atingebla pere de flankaj vojoj de Payerne kaj de Estavayer-le-Lac. Laŭlonge de la orienta komunumlimo kondukas la kantona ĉefvojo n-ro 153 de Payerne al Gampelen. La plej proksima alveturejo al la svisa aŭtovojo A1 situas proksimume 10 kilometrojn sudokcidente de la komunumo apud Estavayer-le-Lac. Pere de buslinio de la entrepreno Transporto Publika Friburga al Domdidier kaj la liniŝipoj sur la Lago de Neŭŝatelo la komunumo estas konektita al la publika transportreto.

Historio
--------

La hodiaŭa komunumo Delley-Portalban estiĝis la 1-an de januaro 2005 per kunigo de la ĝis tiam aŭtonomaj komunumoj Delley kaj Portalban. La unua dokumenta mencio de Portalban datiĝs el la jaro 1342 kiel *Deler*. Portalban jam estis menciita en la jaro 1166 kiel *Portubanni*. Kiel diversaj trovoj pruvas, laŭlonge de la lagobordo en Portalban jam dum neolitiko ekzistis homaj setlejoj. Dum mezepoko la du vilaĝoj formis parton de la Senjorujo Delley, kiu post la akiro fare de la urba ŝtato Friburgo en la jaro 1536 estis atribuita al la Voktejo Estavajyer. Post la Helveta Revolucio de 1798 ĝis la fino de la Helveta Respubliko de 1803 Portalban apartenis al la distrikto Avenches, dum Delley formis parton de la distrikto Estavayer. Tiam de 1804 ĝis 1830 la du vilaĝoj apartenis al la distrikto Montagny kaj de 1831 gix 1848 al la distrikto Dompierre. Surbaze de la konstitucio de 1848 Delley kaj Portalban fariĝis parto de la nova distrikto Brojo.

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  *Marianne Rolle*: *Delley* en *Historia Leksikono de Svislando* (2005-01-26)
4. ↑  *Marianne Rolle*: *Portalban* en *Historia Leksikono de Svislando* (2010-02-22)

Eksteraj ligiloj
----------------

* Kategorio Delley-Portalban en la Vikimedia Komunejo (Multrimedaj datumoj)

* Oficiala retejo de la komunumo Delley-Portalban

* **Vidu ankaŭ en la Vikimedia Komunejo la kategorion Delley-Portalban** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Brojo |
| --- |
| Bussy • Châbles • Châtillon • Cheiry • Cheyres • Cugy • Delley-Portalban • Domdidier • Dompierre • **Estavayer-le-Lac** • Fétigny • Gletterens • Léchelles • Les Montets • Lully • Ménières • Montagny • Morens • Murist • Nuvilly • Prévondavaux • Rueyres-les-Prés • Russy • Saint-Aubin • Sévaz • Surpierre • Vallon • Vernay • Villeneuve • Vuissens |  |

 |